ອະນຸສາວະລີວໍຊິງຕັນ ໄດ້ຮັບການສ້ອມແປງ ຄວາມເສຍຫາຍ ຈາກແຜ່ນດິນໄຫວ (ເບິ່ງວີດີໂອລາວ-ອັງກິດ)
ຮູບ​ວີ​ດີ​ໂອ​ສັງ​ເກດ​ການທາງໃນ ສະ​ແດງ​ໃຫ້ເຫັນວ່າ ອະນຸສາວະລີ​ໄດ້​ສັ່ນ​ສະ​ເທືອ​ນຢ່າງແຮງ​ ໃນ​ຂະນະ​ທີ່ ​ເກີດແຜ່ນດິນໄຫວ ແລະກ້ອນຫີນຕົກລົງມາ.
ເວລານີ້ ວຽກງານກໍາລັງດໍາເນີນໄປຢູ່ທີ່ອະນຸສາວະລີວໍຊິງຕັນ ຫລື Washington Monu- ment ຊຶ່ງເປັນຈຸດດຶງດູດພວກນັກທ່ອງທ່ຽວ ທີ່ຂຶ້ນຊື່ລືຊາແຫ່ງນຶ່ງຂອງເມືອງຫລວງຂອງ ສະຫະລັດ ເພື່ອສ້ອມແປງສ່ວນທີ່ໄດ້ຮັບຄວາມເສຍຫາຍ ຍ້ອນແຜ່ນດິນໄຫວທີ່ປະທະຂົງ ເຂດຝັ່ງຕາເວັນອອກຂອງສະຫະລັດ ໃນເດືອນສິງຫາຜ່ານມາ ດາຣາມີເລຶ່ອງນີ້ມາສະເໜີ ທ່ານ ມັນເປັນພາບທີ່ພາໃຫ້ຕື່ນຕົກໃຈ ຢູ່ຈອມສິ່ງກໍ່ສ້າງສູງໆແຫ່ງນຶ່ງ ໃນຈໍານວນຫລາຍໆແຫ່ງ ທີ່ຈື່ຈໍາກັນໄດ້ດີທີ່ສຸດ ໃນນະຄອນຫລວງວໍຊິງຕັນດີຊີ ນັ້ນກໍຄືພາບຊາຍຄົນນຶ່ງທີ່ໃຊ້ເຊືອກ ຈ່ອງໂຕ ປີນໄຕ່ຢູ່ທາງນອກຈອມແຫລມໆຂອງອະນຸສາວະລີວໍຊິງຕັນ ທີ່ມີຄວາມສູງ 169 ແມັດນັ້ນ ຊາຍຄົນນັ້ນກໍາລັງແປງທາງສໍາລັບໃຫ້ທີມນັກວິສະວະກອນ ຂຶ້ນໄປໂຫນເຊືອກລົງໄປມາ ຕາມທາງສີ່ຂ້າງຂອງອະນຸສາວະລີ ເພື່ອກວດເບິ່ງຄວາມເສຍຫາຍ ຈາກແຜ່ນດິນໄຫວ ຄວາມແຮງ 5 8 ຣິກເຕີ້ ທີ່ສັ່ນສະເທືອນນະຄອນຫລວງວໍຊິງຕັນດີຊີ ໃນເດືອນສິງຫາ ຜ່ານມານັ້ນ ນາຍ Jeff Corner ທີ່ຂີ່ລົດຖີບຜ່ານມາເພື່ອໄປທໍາງານ ໄດ້ຢຸດແຫງນເບິ່ງ ແລະເວົ້າວ່າ: ນາງ ບອນນີ ແຊກເຊິ່ນ ແລະໝູ່ຄົນນຶ່ງ ຈາກເມືອງ Pierson ລັດໄອໂອວາ ທີ່ມາທ່ຽວ ຊົມວໍຊິງຕັນດີຊີ ພາກັນຄິດວ່າ ຜູ້ຊາຍທີ່ກໍາລັງປີນປ່າຍຢູ່ ເທິງຈອມອະນຸສາວະລີ ເປັນ ຄົນເສຍເສັ້ນ ລາວເວົ້າວ່າ: “ ຮູບວີດີໂອສັງເກດການ ຈາກຊັ້ນຊົມທິວວະທັດໃກ້ຈອມອະນຸສາວະລີ ທີ່ທາງເຈົ້າໜ້າທີ່ ນໍາອອກເຜີຍແຜ່ເມື່ອໝໍ່ໆມານີ້ ສະແດງໃຫ້ເຫັນວ່າອະນຸສາວະລີໄດ້ສັ່ນສະເທືອນຢ່າງ ແຮງ ໃນຂະນະທີ່ເກີດແຜ່ນດິນໄຫວນັ້ນ ນາງ Nikolette Williams ເຈົ້າໜ້າທີ່ປະຈໍາ ອະນຸສາວະລີ ທີ່ເຫັນຢູ່ໃນຮູບວີດີໂອນີ້ ພ້ອມກັບນັກທ່ອງທ່ຽວປະມານ 20 ຄົນ ທີ່ຢູ່ ເທິງຊັ້ນຊົມທິວວະທັດໃນຕອນເກີດແຜ່ນດິນໄຫວນັ້ນ ກ່າວວ່າ: ນາງວິລລ່ຽມສ໌ໄດ້ຮ້ອງໃສ່ພວກນັກທ່ອງທ່ຽວ ໃຫ້ພາກັນແລ່ນໜີລົງທາງຂັ້ນໃດ ຂະນະ ທີ່ກ້ອນຫິນທີ່ຫັກພັງ ຕົກລົງມາໃສ່ພວກເຂົາເຈົ້າ ລາວກ່າວຕໍ່ໄປວ່າ: ໃນພາລະກິດສ້ອມແປງອະນຸສາວະລີແຫ່ງນີ້ ທີ່ເປັນຫລັກເມືອງຂອງນະຄອນຫລວງ ວໍຊິງຕັນນັ້ນ ພວກນັກວິສະວະກອນຈະພາກັນກວດກາເບິ່ງຮອຍແຕກແຫງຂອງຫິນ ທຸກໆກ້ອນ ຢູ່ທາງນອກອະນຸສາວະລີ ພະແນກສວນອຸດທະຍານແຫ່ງຊາດ ທີ່ມີໜ້າ ທີ່ຄຸ້ມຄອງອະນຸສາວະລີຕ່າງໆນັ້ນ ກ່າວວ່າ ສ່ວນທີ່ເສຍຫາຍຮ້າຍແຮງທີ່ສຸດນັ້ນແມ່ນ ຢູ່ຈອມແຫລມສູງສຸດຂອງອະນຸສາວະລີ ຊຶ່ງມີຮອຍແຕກແຫງຍາວໆ ຫລາຍແຫ່ງຢູ່ ຕາມກ້ອນຫິນ ແລະນໍ້າຝົນກໍຊຶມເຂົ້າໄປ ເຮັດໃຫ້ເສຍຫາຍຕື່ມອີກ ລິຟຫລືອູ່ໄຟຟ້າ ຂອງອະນຸສາວະລີ ທີ່ໃຊ້ຂີ່ຂຶ້ນລົງນັ້ນ ກໍໄດ້ຮັບຄວາມເສຍຫາຍເຊັ່ນກັນ ນາງວິລລ່ຽມສ໌ ເວົ້າວ່າ: ພະແນກສວນອຸດທະຍານແຫ່ງຊາດກ່າວວ່າ ການສໍາຫລວດຄວາມເສຍຫາຍນັ້ນ ແມ່ນຈະໃຫ້ຮ່ອງຮອຍໄດ້ວ່າ ຈະຕ້ອງປິດອະນຸສາວະລີບໍ່ໃຫ້ຄົນຂຶ້ນໄປເບິ່ງນັ້ນ ດົນນານປານໃດ ແລະຈະໝົດຄ່າສ້ອມແປງ ຫລາຍປານໃດ ຂ່າວດີນັ້ນກໍແມ່ນ ວ່າ ອະນຸສາວະລີວໍຊິງຕັນ ຊື່ງເປັນນຶ່ງໃນອະນຸສາວະລີທີ່ເດ່ນ ມີຄຸນຄ່າທີ່ສຸດອັນ ນຶ່ງຂອງປະເທດນັ້ນ ມີໂຄງສ້າງທີ່ແໜ້ນໜາໝັ້ນຄົງດີ ອະນຸສາວະລີແຫ່ງນີ້ແມ່ນສ້າງຂຶ້ນເພື່ອເປັນອະນຸສອນແດ່ທ່ານ George Washington ຜູ້ນໍາພາການຕໍ່ສູ້ເພື່ອເອກະລາດຂອງອາເມຣິກາແລະ ປະທານາ ທິບໍດີຄົນທໍາອິດຂອງສະຫະລັດ ເປັນຫລັກເມືອງທີ່ໂດດເດ່ນທີ່ສຸດຂອງນະຄອນ ຫລວງວໍຊິງຕັນ ຊຶ່ງພວກນັກທ່ອງທ່ຽວມັກພາກັນຂຶ້ນໄປ ເພື່ອຊົມທັດສະນີຍະ ພາບອັນສວຍງາມຂອງເມືອງ